Feding

duum|Feding op de Warft Ziallerns
En Feding, ook Fäding, oder in Grönnen un Westfreesland ok Dobbe, is een Pool op Halligen un Warfen langs de düütsche un nedderlandsche Noordseeküst, dat Water spiekert.

Fedings sünd Sammelbeken för Regenwater. Se liggt meist op den höögsten Punkt, also de Midd, vun een Hallig oder Warf.

Fedings sammeln ok dat Dungwater vun de Wischen un Feller, so weren se nich good för’t Drinkwater. Dat Water to’n Drinken keem op’n Warfen un Halligen uut de Sood, ene Zisteern, de dat Water vun de Huusdäcker sammel. Water weer op’n Halligen een kostbor Good, denn ook dat Grundwater weer meist Soltwater. So harrn de Fedings bet in dat 20. Jhd. ene wichtige Rull de Lüüd mit Water to versorgen.

Ook op den Warfen langs de Waterkant geev dat so’ne Waterspieker. Vundaag finnt sik Fedings noch in Ziallerns bi Tettens in’t Wangerland un in Rysem in de Krummhöörn.

 Weblenken 
 Water in den noordfreeschen Maschlannen (hoogdüütsch)
Kategorie:Waterbo
Kategorie:Freesland